Projekt:

**Rozvoj energetických služieb v Meste Zlaté Moravce**

**ZMLUVA O DIELO**

podľa §536 a nasl. Zákona č. 513/1991 Zb. (Obchodného zákonníka) v znení neskorších zmien a doplnkov

**I. Zmluvné strany**

**1.1 Objednávateľ: Mesto Zlaté Moravce**

Sídlo: 1. mája 2, 953 01 Zlaté Moravce

V jeho mene konajúci: PaedDr. Dušan Husár, primátor mesta

IČO: 00308676

DIČ: 2021058787

Bankové spojenie: VÚB Nitra

IBAN: SK47 0200 0000 0032 2695 7853

(ďalej len „objednávateľ“)

**a**

**1.2 Zhotoviteľ:**

Sídlo:

Zapísaný:

V mene organizácie:

IČO:

DIČ:

IČ DPH:

IBAN:

(ďalej len „zhotoviteľ“)

**II. Východiskové podklady a údaje**

2.1 Predmetom tejto zmluvy o dielo je záväzok zhotoviteľa vypracovať účelové energetické audity pre objekty objednávateľa v zmysle platného zákona č. 321/2014 Z. z. o energetickej efektívnosti a o zmene a doplnení niektorých zákonov, ktorý bude vypracovaný odborne spôsobilou osobou podľa § 12 ods. 1 alebo § 13 ods. 1 alebo ods. 3 zákona č. 321/2014 Z. z. o energetickej efektívnosti a o zmene a doplnení niektorých zákonov v znení neskorších predpisov, v súlade s vyhláškou Ministerstva hospodárstva Slovenskej republiky č. 179/2015 o energetickom audite a Odporúčaniami na spracovanie energetického auditu verejnej budovy SIEA, ktoré sú zverejnené na webovom sídle Slovenskej inovačnej a energetickej agentúry: <http://www.siea.sk/aktuality/c-8910/odporucania-na-spracovanie-energetickeho-auditu-verejnej-budovy/>.

Energetický audit verejnej budovy bude obsahovať posúdenie súčasných technických systémov v budove, tepelno-technických vlastností stavebných konštrukcií, návrh opatrení na obnovu budovy, opatrení na rekonštrukciu a modernizáciu technických systémov v budove, stanovenie potenciálu úspor energie, ich ekonomické a environmentálne hodnotenie. Energetický audit bude vypracovaný pre každú budovu, resp. ak energetický audit je vyhotovovaný pre viacero budov, bude obsahovať návrh opatrení a ich zhodnotenie pre každú auditovanú budovu, a to podľa podmienok, ktoré boli súčasťou vyhlásenej zákazky podľa §112 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „dielo“ a „zákon o VO“), na základe výsledkov ktorej sa uzatvára táto zmluva o dielo.

2.2 Predmetom tejto zmluvy je ďalej záväzok objednávateľa zaplatiť za dodanie diela podľa ods. 2.1 cenu uvedenú v čl. V tejto zmluvy.

2.3 Predmetom tejto zmluvy je aj prevod vlastníckeho práva k energetickému auditu každej budovy (hmotnému substrátu), prostredníctvom ktorého je dielo vyjadrené a vysporiadanie autorskoprávnych nárokov zhotoviteľa.

2.4 Podkladom pre uzavretie tejto zmluvy sú:

- Podmienky a podklady z realizácie procesu zadávania podlimitnej zákazky podľa §112 zákona o VO;

- Popis a špecifikácia predmetu zmluvy: Zoznam objektov verejného obstarávateľa (Príloha č. 1 zmluvy);

- Zákon č. 321/2014 Z. z. o energetickej efektívnosti a o zmene a doplnení niektorých zákonov;

- Vyhláška Ministerstva hospodárstva Slovenskej republiky č. 179/2015 o energetickom audite;

- Odporúčania na spracovanie energetického auditu verejnej budovy SIEA;

- Výzva OPKZP-PO4-SC441-2019-53 so všetkými dokumentmi a prílohami;

**III. Predmet plnenia**

3.1 Zhotoviteľ sa zaväzuje vypracovať dielo špecifikované v čl. II tejto zmluvy v rozsahu podľa Prílohy č. 1 tejto zmluvy a vypracované dielo odovzdať objednávateľovi. Objednávateľ sa zaväzuje dielo prevziať a zaplatiť zaň dohodnutú cenu.

3.2 Zhotoviteľ vypracuje a odovzdá dielo ako jednu ucelenú časť každej budovy objednávateľa, a teda komplexný energetický audit jednotlivých budov objednávateľa. Podrobný popis a špecifikácia predmetu zmluvy je opísaný v Prílohe č. 1, ktorá tvorí nedeliteľnú súčasť tejto zmluvy.

3.3 Záväzok vypracovať dielo, bude splnený odovzdaním diela v troch originálnych vyhotoveniach a v jednom vyhotovení na elektronicky zapisovateľnom médiu a v požadovanom rozsahu. Odovzdaním diela sa tiež rozumie odovzdanie všetkej dokumentácie, záznamov a spisov, ktoré súvisia s dielom a ktoré sú potrebné na nakladanie s dielom.

3.4 Zmluvné strany sa dohodli, že odovzdaním diela podľa čl. IV tejto zmluvy na objednávateľa prechádza vlastnícke právo k veci, prostredníctvom ktorej je dielo vyjadrené. Spolu s vlastníckym právom k energetickému auditu(hmotnému substrátu), prostredníctvom ktorého je dielo vyjadrené, objednávateľ nadobúda aj práva k použitiu diela. Podrobnosti o udelených právach sú uvedené v čl. VIII tejto zmluvy.

**IV. Čas plnenia**

4.1 Zhotoviteľ sa zaväzuje, že dielo v zmluve definované odovzdá objednávateľovi najneskôr v termíne do **3 kalendárnych mesiacov** od nadobudnutia účinnosti tejto zmluvy.

4.3 Ak zhotoviteľ pripraví požadované dielo na odovzdanie pred dohodnutým termínom, objednávateľ sa zaväzuje dielo prevziať aj v skoršom termíne ponúkanom zhotoviteľom.

**V. Cena**

5.1 Spôsob vytvorenia ceny je v súlade s § 2 Zákona o cenách založený na cene obchodného, alebo sprostredkovateľského výkonu, ekonomicky oprávnených nákladov a primeraného zisku vo výške:

Cena bez DPH ................. €

Slovom...........................

DPH: ................. €

Cena s DPH/celkom ................. €

Slovom...........................

5.2 V cene za zhotovenie diela sú obsiahnuté všetky náklady súvisiace s jeho vyhotovením. Cena je konečná a nemenná.

**VI. Platobné podmienky**

6.1 Zmluvné strany sa dohodli, že cena diela, špecifikovaného touto zmluvou, bude uhradená v plnom rozsahu na základe protokolárneho odovzdania diela a základe vystavenej faktúry po jeho odovzdaní (prevzatí), a to bezhotovostným prevodom na účet zhotoviteľa uvedený v záhlaví tejto zmluvy. Vystaveniu faktúry bude predchádzať dodanie a protokolárne odovzdanie predmetu zmluvy(preberací protokol potvrdený obidvoma zmluvnými stranami).

6.2 Objednávateľ dojednanú platbu uhradí na základe účtovného dokladu(faktúry), ktorá bude vyhotovená v troch origináloch, pričom musí obsahovať náležitosti stanovené všeobecne záväzným právnym predpisom.

6.3 Splatnosť faktúry je 60 dní od jej doručenia Objednávateľovi.

6.4 Faktúra sa považuje za platobný doklad, ktorým bude vykonané celkové finančné vysporiadanie dodávky predmetu zmluvy. Právo vystaviť faktúru vzniká zhotoviteľovi dňom podpísania preberacieho protokolu k dielu objednávateľom. Faktúra bude obsahovať nasledovné údaje:

- Názov a sídlo firmy zhotoviteľa, IČO, DIČ, označenie oprávnenej osoby,

- číslo faktúry,

- názov predmetu plnenia zmluvy,

- deň odoslania, deň splatnosti faktúry a deň zdaniteľného plnenia,

- označenie peňažného ústavu a číslo účtu, na ktorý sa má faktúra uhradiť,

- fakturovanú cenu bez DPH, hodnotu DPH, ak je zhotoviteľ platcom ,celkovú fakturovanú cenu,

- označenie osoby, ktorá faktúru vystavila,

- pečiatka a podpis oprávnenej osoby;

- názov OP, názov projektu, ITMS kód projektu.

6.5 Ak faktúra nebude spĺňať náležitosti podľa platných právnych predpisov, nebude vystavená v súlade so zmluvou, má Objednávateľ právo vrátiť ju v termíne splatnosti zhotoviteľovi na prepracovanie. Týmto prestáva platiť pôvodný termín splatnosti faktúry a objednávateľ nie je v omeškaní s jej úhradou. Nový termín splatnosti faktúry začína plynúť dňom doručenia prepracovanej faktúry.

**VII. Záručná doba – Zodpovednosť za vady**

7.1 Zhotoviteľ zodpovedá za realizáciu diela podľa podmienok a podkladov definovaných v bode 2.4 tejto zmluvy, v súlade s popisom a špecifikáciou predmetu zmluvy - Príloha č.1 zmluvy a podmienkami tejto zmluvy.

7.2 Zmluvné strany dojednávajú záručnú dobu na 24 mesiacov a pri záruke na akosť platia ustanovenia § 429-431 Obchodného zákonníka, počas ktorej zhotoviteľ zodpovedá za kvalitu diela v zmysle požiadaviek špecifikácií objednávateľa. Záručná doba začína plynúť dňom odovzdania a prevzatia diela a odstránenia nezrovnalostí, na odstránení ktorých sa zmluvné strany pri odovzdaní a prevzatí diela dohodli.

7.3 Zhotoviteľ zodpovedá za všetky právne vady diela počas celej doby ochrany diela.

7.4 Plynutie záručnej doby na dielo sa preruší dňom uplatnenia práva objednávateľa na odstránenie nezrovnalostí, doručením reklamácie písomne – e-mailom alebo poštovou zásielkou.

7.5 Nezrovnalosťou sa rozumie odchýlka v kvalite, rozsahu a parametroch diela, stanovených v tejto zmluve. Nezrovnalosťou sa rozumie nedokončené dielo oproti požadovanej dodávke v rozsahu touto zmluvou upravené.

7.6 Za nezrovnalosť na účely tejto zmluvy sa považuje najmä realizácia a vytváranie diela v rozpore so zákonom, touto zmluvou alebo požiadavkami objednávateľa. Za nezrovnalosť sa tiež považuje akýkoľvek nedostatok, ktorý znižuje obmedzuje alebo vylučuje možnosť využitia diela, vrátane neexistencie určitej vlastnosti, ktorá sa v danom prípade všeobecne predpokladá. Za právne nezrovnalosti sa považuje najmä zásah do práv tretích osôb, alebo nedostatok právnej povahy, ktorý znižuje, obmedzuje alebo vylučuje možnosť užívania diela.

7.7 Oznámenie nezrovnalostí (reklamácia) musí byť vykonané len písomne, inak je neplatné.

7.8 Nároky objednávateľa z riadne reklamovanej nezrovnalosti sa riadia ustanovením § 564 Obchodného zákonníka.

7.7 Zhotoviteľ sa zaväzuje odstrániť reklamované nezrovnalosti technicky čo možno najkratšom čase. Zhotoviteľ zodpovedá len za tie nezrovnalosti diela, ktoré vznikli jeho činnosťou pri plnení záväzkov tejto zmluvy. Zhotoviteľ nezodpovedá za nezrovnalosti, ktoré nemohol zistiť ani vzhľadom na odbornosť alebo starostlivosť, ktorú možno u neho predpokladať alebo od neho požadovať.

**VIII. Podmienky zhotovenia diela a vysporiadanie autorskoprávnych nárokov**

8.1 Podmienky zhotovenia diela:

a) Poskytovanie služby je vyhradené pre konkrétnu profesiu - Odborne spôsobilá osoba musí spĺňať podmienky podľa § 12 ods. 1 alebo § 13 ods.1 alebo ods. 3 zákona č. 321/2014 Z. z. o energetickej efektívnosti a o zmene a doplnení niektorých zákonov v znení neskorších predpisov;

b) Uchádzač je povinný vypracovať výstupy z energetického auditu v súlade s príslušnými predpismi, vzťahujúcimi sa na definovaný predmet zmluvy, ako aj v súlade s Výzvou Operačného programu Kvalita životného prostredia, kód Výzvy OPKZP-PO4-SC441-2019-53, zverejnenej na nasledovnom linku: https://www.op-kzp.sk/wp- content/uploads/2019/08/Vyzva.pdf, najmä v súlade s bodom 2. tejto Výzvy Podmienky poskytnutia príspevku a jej prílohami, a ostatnými relevantnými dokumentmi vzťahujúcimi sa na vyššie definovanú výzvu, ktoré sú dostupné na uvedenom linku: <https://www.op-kzp.sk/obsah-vyzvy/53-vyzva-na-zamerana-na-rozvoj-energetickych-sluzieb-na-regionalnej-a-miestnej-urovni-opkzp-po4-sc441-2019-53/>;

c) Energetický audit je vypracovaný odborne spôsobilou osobou za účelom identifikácie a návrhu opatrení energetickej efektívnosti realizovateľných formou garantovanej energetickej služby (ďalej len GES). Odborne spôsobilá osoba musí spĺňať podmienky podľa § 12 ods. 1 alebo § 13 ods. 1 alebo ods. 3 zákona č. 321/2014 Z. z. o energetickej efektívnosti a o zmene a doplnení niektorých zákonov v znení neskorších predpisov. Pri návrhu opatrení energetickej efektívnosti sa postupuje štandardným spôsobom, ako je to zaužívané v bežnej technickej praxi. Navrhujú sa opatrenia financovateľné z vlastných zdrojov objednávateľa, prostredníctvom úveru alebo dotácií a s využitím GES. Každé navrhované opatrenie musí obsahovať vyjadrenie k jeho realizovateľnosti formou GES. Návrh opatrenia uskutočniteľného prostredníctvom GES, musí zároveň obsahovať aj vyjadrenie k jeho realizovateľnosti bez započítania do verejného dlhu podľa usmernenia Európskeho štatistického úradu (Eurostat Guidance Note: The [Recording of Energy Performance Contracts in Government Accounts: http://ec.europa.eu/eurostat/documents/](http://ec.europa.eu/eurostat/documents/)1015035/7959867/Eurostat-Guidance-Note-Recording-Energy-Perform-Contracts-Gov-Accounts.pdf/) a podľa používateľskej príručky (A Guide to the Statistical Treatment of Energy Performance Contracts: [http://ec.europa.eu/eurostat/documents/ 1015035/8885635/guide\_to\_statistical\_treatment\_of\_epcs\_en.pdf/f74b474b-](http://ec.europa.eu/eurostat/documents/)8778-41a9-9978-8f4fe8548ab1);

d) Výsledkom energetického auditu je písomná správa z energetického auditu, ktorú objednávateľ zverejňuje na svojom webovom sídle po dobu udržateľnosti projektu. Energetický audit musí byť vypracovaný minimálne v rozsahu prílohy č. 6 Smernice EP a Rady č. 2012/27/EÚ o energetickej efektívnosti. Na vypracovanie správy z energetického auditu v štátnom jazyku sa primerane použije vyhláška Ministerstva hospodárstva SR č. 179/2015Z. z. o energetickom audite. Pre opatrenia energetickej efektívnosti vhodné pre GES musí správa z energetického auditu obsahovať podklady, potrebné na vypracovanie posudku minimálne v rozsahu kapitoly 2.2 odseku 1 písm. b) bodu i. až x. dokumentu Postup pri príprave a realizácii garantovaných energetických služieb vo verejnej správe, ktorý je zverejnený na webovom sídle Ministerstva hospodárstva SR [https://www.mhsr.sk/energetika/garantovana-energeticka-sluzba-pre-verejny-sektor. Ak nie je žiadne z navrhnutých opatrení realizovateľné prostredníctvom GES, musí byť táto skutočnosť v správe z energetického auditu riadne zdôvodnená.](http://www.mhsr.sk/energetika/garantovana-energeticka-sluzba-pre-verejny-sektor) Obdobie udržateľnosti trvá minimálne 5 rokov po finančnom ukončení projektu.

8.2 Zhotoviteľ sa zaväzuje dielo vykonať riadne a včas, podľa pokynov objednávateľa a s náležitou odbornou starostlivosťou tak, aby bolo zabezpečené riadne plnenie v termíne stanoveným touto zmluvou.

8.3 Zmluvné strany sa dohodli, že zhotoviteľ bude pripravovať jednotlivé návrhy diela podľa požiadaviek objednávateľa a predkladať ich na prerokovanie a schválenie objednávateľovi. Objednávateľom navrhované zmeny, pripomienky a riešenia zapracuje do diela.

8.4 Zhotoviteľ sa zaväzuje, že bude písomne informovať objednávateľa o všetkých rizikách súvisiacich s použitými vstupnými údajmi a metódami pri spracovávaní diela. V prípade, že aj napriek uvedeným rizikám bude objednávateľ trvať na úprave diela podľa pokynov objednávateľa, zhotoviteľ nezodpovedá za nezrovnalosti spôsobené plnením takéhoto príkazu.

8.5 Zhotoviteľ je povinný vytvárať dielo a v tejto súvislosti vykonávať všetky s tým súvisiace činnosti, na ktoré sa touto zmluvou zaviazal v súlade so všeobecne záväznými predpismi a prostredníctvom odborne spôsobilej osoby.

8.6 Zhotoviteľ je povinný uviesť údaje o všetkých známych subdodávateľoch s uvedením podielu plnenia, navrhovaných subdodávateľov, a predmety subdodávok, ako aj údaje o osobách oprávnených konať za subdodávateľa v rozsahu meno, priezvisko, adresa pobytu a dátum narodenia, a uvedené údaje doplniť do Prílohy č. 2 tejto Zmluvy **najneskôr pri podpise tejto zmluvy**. Zhotoviteľ je zároveň povinný do piatich pracovných dní odo dňa uzatvorenia zmluvy s novým subdodávateľom predložiť objednávateľovi aktualizované znenie Prílohy č. 2 tejto Zmluvy. Zhotoviteľ aj subdodávatelia musia zároveň spĺňať podmienky zákona č. 315/2016 Z.z. o registri partnerov verejného sektora a o zmene a doplnení niektorých zákonov a byť zapísaní v registri partnerov verejného sektora počas trvania tejto zmluvy, ak sa na nich vzťahuje povinnosť zápisu v danom registri. Zhotoviteľ môže navrhnúť dodatok k Zoznamu subdodávateľov alebo vyškrtnutie zo Zoznamu subdodávateľov. Zhotoviteľ predkladá tieto úpravy písomne objednávateľovi k odsúhlaseniu; osobitné ustanovenia zmluvy nie sú týmto dotknuté. Každá takáto úprava má byť odovzdaná včas tak, aby nezdržovala vykonávanie diela. Úpravy zoznamu subdodávateľov nebudú účinné bez predchádzajúceho písomného odsúhlasenia objednávateľa. Odsúhlasenie subdodávateľov objednávateľom žiadnym spôsobom nezbavuje zhotoviteľa záväzkov, povinností a zodpovedností vyplývajúcich zo zmluvy. V prípade, že zhotoviteľ nevyužije subdodávateľov pri plnení predmetu zákazky, túto skutočnosť preukáže **čestným vyhlásením alebo iným obdobným dokladom**.

8.7 Zhotoviteľ na základe tejto zmluvy udeľuje objednávateľovi právo na využitie diela, ktoré vytvorí na základe tejto zmluvy. Právom sa rozumie využitie diela objednávateľom za účelom v rozsahu nevyhnutnom pre dosiahnutie cieľov a výstupov pripravovanej projektovej žiadosti.

8.8 Zhotoviteľ vyhlasuje, že v momente udelenia práva bude nositeľom všetkých majetkových práv k predmetnému dielu.

8.9 Odmena za udelenie práva za využitie diela je zahrnutá v cene uvedenej v čl. V tejto zmluvy.

8.10 Zhotoviteľ sa zaväzuje zachovávať mlčanlivosť o všetkých skutočnostiach a informáciách, o ktorých sa dozvedel, alebo s ktorými prišiel do styku počas plnenia tejto zmluvy alebo v súvislosti s jeho činnosťou podľa tejto zmluvy. Vyššie uvedená povinnosť zhotoviteľa zachovávať mlčanlivosť trvá bez časového obmedzenia aj po zániku tohto zmluvného vzťahu s objednávateľom.

**IX. Zmluvné pokuty**

9.1 Zhotoviteľ zaplatí objednávateľovi zmluvnú pokutu vo výške 50,-EUR z ceny za každý, aj začatý deň omeškania odovzdania diela, resp. jeho časti podľa tejto zmluvy v dohodnutom termíne.

9.2 Zhotoviteľ zaplatí objednávateľovi za omeškanie s odstránením prípadných zjavných nezrovnalostí v dohodnutých termínoch za každú nezrovnalosť a každý deň omeškania zmluvnú pokutu 20,-EUR.

9.3 Objednávateľ zaplatí za omeškanie úhrady platby na základe platobného dokladu uvedeného v čl. VI. tejto zmluvy za každý deň omeškania zmluvnú pokutu vo výške 0,05 % z dlžnej sumy.

**X. Okolnosti vylučujúce zodpovednosť (vyššia moc)**

10.1 Za vyššiu moc sa považujú prípady, ktoré nie sú závislé, ani ich nemôžu ovplyvniť zmluvné strany, napr. živelné pohromy, vojna a pod.

10.2 Pre účely tejto zmluvy sa za okolnosti vylučujúce zodpovednosť prijíma právna úprava podľa § 374 Obchodného zákonníka.

10.3 Ak sa splnenie tejto zmluvy stane nemožným pre okolnosti vylučujúce zodpovednosť, strana, ktorá sa bude chcieť odvolať na také okolnosti, bude mať právo do 1 mesiaca od ich vzniku odstúpiť od tejto zmluvy po zaslaní písomného oznámenia druhej strane. Účinky odstúpenia v takom prípade nastanú dňom doručenia oznámenia a skutočnosťou, že tieto okolnosti trvajú.

**XI. Ostatné ustanovenia**

11.1 Zhotoviteľ sa zaväzuje dodržiavať všeobecne záväzné predpisy, platné technické normy, špecifikáciu dodávky diela požadované objednávateľom a podmienky v tejto zmluve definované.

11.2 Zhotoviteľ vyhlasuje, že má oprávnenie na vykonávanie činností v rozsahu čl. II tejto zmluvy.

11.3 Objednávateľ a zhotoviteľ sa zaväzujú, že obchodné a technické informácie, ktoré mu boli zverené zmluvným partnerom, nesprístupní tretím osobám bez jeho písomného súhlasu, alebo tieto informácie nepoužije pre iné účely, než pre plnenie podmienok tejto zmluvy.

11.4 Toto ustanovenie sa nevzťahuje na obchodné a technické informácie, ktoré sú bežne dostupné tretím osobám, a ktoré zmluvný partner nechráni zodpovedajúcim spôsobom.

**XII. Záverečné ustanovenia**

12.1 Táto zmluva nadobúda platnosť dňom jej podpísania oboma zmluvnými stranami a účinnosť po splnení odkladacích podmienok: a) po schválení procesu verejného obstarávania zo strany poskytovateľa NFP; b) dňom nasledujúcim po dni jej zverejnenia v súlade s ustanovením § 47a ods. 1 zákona č. 40/1964 Z.z. Občianskeho zákonníka.

12.2 Túto zmluvu je možné počas jej trvania zmeniť iba vzostupne číslovanými písomnými dodatkami, po súhlase oboch zmluvných strán, ktoré budú jej nedeliteľnou súčasťou, pokiaľ tieto nebudú v rozpore s §18 zákona o VO.

12.3 Objednávateľ nesmie uzavrieť zmluvu so Zhotoviteľom, ktorý má povinnosť zapisovať sa do registra partnerov verejného sektora a nie je zapísaný v registri partnerov verejného sektora, alebo ktorého subdodávatelia, ktorí majú povinnosť zapisovať sa do registra partnerov verejného sektora nie sú zapísaní v registri partnerov verejného sektora, ak si to vyžaduje daný prípad podľa plnenia v tejto zmluve definovanom.

12.4 Objednávateľ je oprávnený okamžite odstúpiť od zmluvy ak:

a) Zhotoviteľ zadá predmet zmluvy ako subdodávku, alebo postúpi predmet zmluvy bez požadovaného

súhlasu objednávateľa,

b) z iných dôvodov uvedených v zákone o VO,

c) z iných dôvodov uvedených v tejto zmluve,

d) počas plnenia predmetu zmluvy bolo právoplatne rozhodnuté o vyčiarknutí Zhotoviteľa z Registra parterov verejného sektora, alebo ak mu bol právoplatne uložený zákaz účasti vo verejnom obstarávaní.

12.5 Zhotoviteľ je povinný strpieť výkon kontroly / auditu súvisiaceho s plnením predmetu zmluvy kedykoľvek počas platnosti a účinnosti Zmluvy o poskytnutí nenávratného finančného príspevku (NFP) oprávnenými osobami poskytovateľa NFP a poskytnúť im všetku potrebnú súčinnosť.

12.6 Zmluvné strany sa zaväzujú riešiť spory vyplývajúce z tejto zmluvy prednostne formou zmieru prostredníctvom zástupcov svojich štatutárnych orgánov. V prípade, že spor sa nevyrieši zmierom, hociktorá zo zmluvných strán je oprávnená predložiť spor na riešenie príslušnému súdu v SR. V ostatných vzťahoch neupravených touto zmluvou platí Obchodný zákonník a platné právne predpisy

12.7 Táto zmluva bude vyhotovená v 4 exemplároch, z ktorých tri originály sú pre objednávateľa, jeden originál pre zhotoviteľa.

12.8 Nedeliteľnou súčasťou tejto zmluvy je:

- Príloha č. 1. Zoznam objektov verejného obstarávateľa

- Príloha č. 2 Zoznam subdodávateľov/Čestné vyhlásenie *(predloží iba úspešný uchádzač)*.

12.9 Účastníci zmluvy prehlasujú, že táto zmluva zodpovedá ich slobodnej vôli, čo potvrdzujú podpismi

zástupcov svojich štatutárnych orgánov.

V........................, dňa................. V ........................, dňa .......................

....................................................... ............................................................

Zhotoviteľ Objednávateľ

PaedDr. Dušan Husár, primátor mesta

# 

# Príloha č. 1 zmluvy:

**Zoznam objektov verejného obstarávateľa**

|  |  |  |  |  |  |  |  |
| --- | --- | --- | --- | --- | --- | --- | --- |
| **Súp.č.** | **Názov** | **Adresa** | **Parcela** | **Plocha v m2** | **Podlažia** | **Vlastnícky podiel** | **Predpokladaná plocha spolu** |
| 1330 | Administratívna budova (Daňový úrad) | Hviezdoslavova 183 | 1129/2 | 457 | 4 | 1/1 | 1828 |
| 2087 | Centrum Žitava | Hviezdoslavova 64 | 1078/2 | 1419 | 2 | 56616/100000 | 2838 |
| 316 | Kino Tekov | Župná 3 | 1688 | 470 | 2 | 1/1 | 940 |
| 2062 | Centrum voľného času | Rovňanova 7 | 2601/17 | 1353 | 2 | 1/1 | 2706 |
| bez | Centrum voľného času(hala na ping pong) | Rovňanova 7 | 2601/24 | 168 | 1 | 1/1 | 168 |
| 444 | Dom služieb | Sládkovičova 1 | 1885 | 766 | 2 | 1/1 | 1532 |
| 2069 | MŠ Štúrova | Štúrova 15 | 233/4 | 1138 | 2 | 1/1 | 2276 |
| 2077 | MŠ Slnečná | Slnečná 2 | 5792/7 | 1405 | 1 | 1/1 | 1405 |
| 1653 | MŠ Žitavské nábrežie | Žitavské nábrežie 1 | 887/14 | 278 | 1 | 1/1 | 278 |
| 3234 | MŠ Žitavské nábrežie | Žitavské nábrežie 1 | 887/15 | 277 | 1 | 1/1 | 277 |
| 3235 | MŠ Žitavské nábrežie | Žitavské nábrežie 1 | 887/16 | 277 | 1 | 1/1 | 277 |
| 3236 | MŠ Žitavské nábrežie | Žitavské nábrežie 1 | 887/18 | 381 | 1 | 1/1 | 381 |
| 1477 | MŠ Kalinčiakova | Kalinčiakova 12 | 2542/1 | 1124 | 1 | 1/1 | 1124 |
| 1477 | MŠ Kalinčiakova | Kalinčiakova 12 | 2542/2 | 852 | 1 | 1/1 | 852 |
| 1477 | MŠ Kalinčiakova | Kalinčiakova 12 | 2542/3 | 154 | 1 | 1/1 | 154 |
| 1477 | MŠ Kalinčiakova | Kalinčiakova 12 | 2542/4 | 20 | 1 | 1/1 | 20 |
| 1477 | MŠ Kalinčiakova | Kalinčiakova 12 | 2542/5 | 20 | 1 | 1/1 | 20 |
| 1 | MŠ Prílepy, VMČ Prílepy, Pošta Prílepy | Obecná 25 | 26 , kú Prílepy | 472 | 1 | 1/1 | 472 |
| 1572 | Stredisko občianskej vybavenosti(Kocka) | Duklianska 2/A,2/B | 2490/2 | 849 | 2 | 1/1 | 1698 |
| 1873 | Areál Viničná - Administratíva | Viničná 1 | 2606/2 | 304 | 1 | 1/1 | 304 |
| 3282 | Areál Viničná - Výrobné dielne | Viničná 1 | 2606/3 | 1703 | 1 | 1/1 | 1703 |
| 3283 | Areál Viničná - Skladové haly | Viničná 1 | 2606/4 | 518 | 1 | 1/1 | 518 |
| 3284 | Areál Viničná - Kotolňa | Viničná 1 | 2606/5 | 132 | 1 | 1/1 | 132 |
| 3285 | Areál Viničná - Sklad | Viničná 1 | 2606/6 | 65 | 1 | 1/1 | 65 |
| 3286 | Areál Viničná - AB + Dielne + Sklad | Viničná 1 | 2606/8 | 382 | 1 | 1/1 | 382 |
| 3344 | Administratívna budova (Kancelárie,Soc. Zariadenie, Sklad, Výrobné priestory) | Tekovská 37 | 3430/9 | 170 | 1 | 1/1 | 170 |
| 3465 | Denné Centrum(Kancelárie, Soc. Zariadenie, Sklad) | Mojmírova 6 | 2508/6 | 225 | 1 | 1/1 | 225 |
| 511 | Budova HTO, FRO(bývalé MSNV) | Bernolákova 22 | 130/1 | 617 | 2 | 1/1 | 1234 |
| 415 | Kancelária, Soc. Zariadenie, Sklady | Robotnícka 2 | 3472 | 132 | 1 | 1/1 | 132 |
| 179 | Kultúrny dom Chyzerovce | Chyzerovecká 120 | 4461 | 318 | 2 | 1/1 | 636 |
| 496 | Areál Nemocnice - Gyn.pôr. Pavilón | Bernolákova 4 | 7/5 | 377 | 4 | 1/1 | 1508 |
| 501 | Areál Nemocnice - Administratívna budova, príjem budova, predajňa Sv.Michala | Bernolákova 4 | 7/6 | 86 | 1 | 1/1 | 86 |
| 492 | Areál Nemocnice - Administratívna budova riad. OKB | Bernolákova 4 | 7/7 | 288 | 2 | 1/1 | 576 |
| 2262 | Areál Nemocnice - Kotolňa | Bernolákova 4 | 7/13 | 375 | 1 | 1/1 | 375 |
| 505 | Areál Nemocnice - Pavilón diag. disc. | Bernolákova 4 | 25 | 138 | 1 | 1/1 | 138 |
| 2255 | Areál Nemocnice - Hospodárska budova 1 | Bernolákova 4 | 27 | 200 | 1 | 1/1 | 200 |
| 2256 | Areál Nemocnice - Hospodárska budova 2 | Bernolákova 4 | 29 | 531 | 1 | 1/1 | 531 |
| 2263 | Areál Nemocnice - Náhr. zdroj el. energie | Bernolákova 4 | 7/15 | 76 | 1 | 1/1 | 76 |
| 502 | Areál Nemocnice - Infekčný pavilón | Bernolákova 4 | 7/17 | 378 | 5 | 1/1 | 1890 |
| 2264 | Areál Nemocnice - Vodáreň | Bernolákova 4 | 7/18 | 21 | 2 | 1/1 | 42 |
| 491 | Areál Nemocnice - Int. chir. pavilón | Bernolákova 4 | 7/2 | 732 | 4 | 1/1 | 2928 |
| 2257 | Areál Nemocnice - Sklad kyslíka | Bernolákova 4 | 7/3 | 21 | 1 | 1/1 | 21 |
| 2258 | Areál Nemocnice - Sklad Inf. fliaš | Bernolákova 4 | 7/4 | 48 | 1 | 1/1 | 48 |
| 486 | Areál Nemocnice - Interný pavilón(interné a LDCH + garáže) | Bernolákova 4 | 3 | 1515 | 4 | 1/1 | 6060 |
| 909 | Areál Nemocnice - Patológia | Bernolákova 4 | 7/16 | 75 | 1 | 1/1 | 75 |
| 1874 | Technické služby - Soc. Prevádzková budova a CO sklady | Bernolákova 59 | 3468/2 | 670 | 2 | 1/1 | 1340 |
| 3142 | Technické služby - Sklad | Bernolákova 59 | 3468/3 | 456 | 1 | 1/1 | 456 |
| 3143 | Technické služby - Čistička odpadových vôd | Bernolákova 59 | 3468/4 | 80 | 1 | 1/1 | 80 |
| 3237 | Základná škola Robotnícka | Robotnícka 25 | 718 | 4612 | 4 | 1/1 | 18448 |
| 1207 | Základná škola Pribinova | Pribinova 1 | 1565/1 | 1315 | 2 | 1/1 | 2630 |
| 3240 | Základná škola Mojmírova - | Mojmírova 2 | 2491/12 | 669 | 2 | 1/1 | 1338 |
| 3241 | Základná škola Mojmírova - Telocvičňa | Mojmírova 2 | 2491/13 | 472 | 1 | 1/1 | 472 |
| 3242 | Základná škola Mojmírova - Jedáleň | Mojmírova 2 | 2491/7 | 404 | 1 | 1/1 | 404 |
| 3243 | Základná škola Mojmírova - Dielne ZŠ | Mojmírova 2 | 2491/8, 2491/9 | 256 | 1 | 1/1 | 256 |
| 1305 | Základná škola Mojmírova - pavilón 1 | Mojmírova 2 | 2491/11 | 668 | 2 | 1/1 | 1336 |
| 3249 | Základná škola Mojmírova - školský klub detí | Mojmírova 2 | 2492/3 | 548 | 2 | 1/1 | 1096 |

# Príloha č. 2 zmluvy:

# Zoznam subdodávateľov

(čestné vyhlásenie k subdodávkam)

Uchádzač:..........................................................., so sídlom ...........................................................,

IČO: .................. týmto vyhlasujem, že v podlimitnej zákazke na uskutočnenie stavebných prác - predmet zákazky: **„Rozvoj energetických služieb v Meste Zlaté Moravce“**

* **nebudem využívať subdodávky a celé plnenie zabezpečím sám (tým nie je vylúčená neskoršia možnosť zmeny, avšak za splnenia pravidiel pre zmenu subdodávateľov počas plnenia zmluvy, ktoré sú uvedené v súťažných podkladov)**
* **budem využívať subdodávky a na tento účel uvádzam:**

1. podiel zákazky, ktorý mám v úmysle zadať tretím osobám:

..................................................%, t. z. ........................................................€ bez DPH

1. navrhovaní subdodávatelia

|  |  |  |  |
| --- | --- | --- | --- |
| **Obchodné meno**  **subdodávateľa** | **Sídlo** | **IČO** | **Oprávnená osoba**  meno a priezvisko, adresa pobytu, dátum narodenia |
|  |  |  |  |
|  |  |  |  |
|  |  |  |  |

1. predmety subdodávok:

|  |  |  |  |
| --- | --- | --- | --- |
| **Obchodné meno subdodávateľa** | **Predmet subdodávky** | **Výška subdodávky**  **(v %)** | **Výška subdodávky**  **(v €)** |
|  |  |  |  |
|  |  |  |  |
|  |  |  |  |

V ........................, dňa............................

...................................................................................

meno, priezvisko a podpis oprávneného zástupcu uchádzača